三日同景仁鄰幾濟川晦叔景□呂秘校劉判官會南曹飲五君皆尚書外郎劉呂修唐書官
作者：劉敞
朝代：宋

paragraphs: 秋氣迎節至，涼雨乘高風。
車馬散北闕，冠蓋會南宫。
從吏殆成隱，玩歲復將窮。
簿書幸無他，談笑偶多同。
郎選冠一時，史才映羣公。
著書駭深妙，聞道惴顓蒙。
但願竊餘論，常此樽不空。
寄迹三署老，不慚顔與馮。